 Ileya: Saraki, awọn gómìnà rọ aráàlú láti máse sọ ìrètí nù Ààrẹ Muhammadu sàlàyé pé ẹsìn níkàn lọnà àbáyọ láti jẹ kí ènìyàn hùwà tó tọ sí Ọlọrun àti ọmọ ẹdá. Ààrẹ Buhari sọrọ ọhún nínú àtẹjáde kan tó ti ọwọ olùrànlọwọ àgbà lórí ìgbóhùn sáfẹfẹ àti ìpolongo rẹ, Garba Sheu jadé, pẹlu arọwa sàwọn Musulumi lati lo àsìkò àjọyọ ọdun ileya yìí láti wà ni ìrẹlẹ ọkan àti lati yẹ ara wọn wò. O fi kun pé, ó pọn dandan lati gbìyànjú lati jẹ asoju rere fún ẹsìn musulumi àti orílẹ-èdè yìí, nípa híwu ìwà tó kógojá ni àyíká wọn. Àwọn iròyin tì ẹ leè ní ìfẹ síí: Ileya: Àgbò wọn torí ọjà ẹran mẹta ni wọn tìpa lókè ọya torí Boko Haram Ó tun rán àwọn Musulumi léti pé, àsìkò ọdún Eid-ul-Adha wà láti ránti pé, o ṣe pàtàkì láti fara wọn sílẹ fún ìtọni ẹlẹdàá wọn, èyí to fí kọ àyé nípa fifi ara wọn jìn fún ìgbáyé-gbádun ọmọlakeji wọn. Ààrẹ Muhammadu Buhari sàlàyé pé, ẹsìn níkàn lọnà àbáyọ láti jẹ kí ènìyàn hùwà tó tọ sí Ọlọrun àti ọmọ ẹdá. Buhari sàlàyé pé ìmọ tara ẹni nìkan, wọbìa àti ìwà àjẹbánu ti gba ọkan àwọn ọmọ ènìyàn, to fi jẹ pé wọn ti kọ ẹsìn wọn sílẹ láti máà lépa ìfẹ ọkan wọn. Bákan náà ni ààrẹ ilé ìgbìmọ asofin Bukola Saraki, ti rọ awọn ọmọ orilẹ-èdè Nàìjíríà láti nífẹ ọmọnikejì wọn lọkan, kí wọn gbé ìgbé ayé ìrẹpọ àti ìwà àláfíà pẹlú gbogbo alábágbé wọn, láì fi tàsìkò ọdun yìí nìkan ṣe. Saraki sọ èyí di mímọ nínú àtéjáde kan ti àgbẹnusọ rẹ, Yusuph Olaniyonu gbe jade, o wa rọ àwọn ọmọ Nàìjíríà kí wọn máse káàrẹ láti máà ṣiṣẹ ìtọrẹ àànú, pẹlú adúrà ẹbẹ fún orilẹ-èdè Nàìjíríà. Ẹwẹ, Gómínà ìpínlẹ Kwara, AbdulFatah Ahmed náà kò gbẹyìn nínú àwọn gómìnà to tí ń kí àwọn ọmọ Nàìjíríà kú ọdun, nínú àtẹjáde kan ti àkọwé rẹ feto iroyin, Abdulwahab Oba kọ, ó rọ àwọn Musulumi lati kẹkọọ ìfàràji sí gbogbo ìkọni Ọlọrun, ki wọn sì jẹ olùgbóran sí gbogbo àṣẹ Allah àti pé, ó pọndandan láti jẹ àlàbò fun arákùnrín wọn. Gomina Abiola Ajimobi ti ìpínlẹ Oyo, Ayodele Fayose Ekiti, Akinwumi Ambode ti ìpínlẹ Eko, Ìbikunle Amosun Tun wẹ, Gomina Abiola Ajimobi ti ìpínlẹ Oyo, Ayodele Fayose ti Ekiti, Akinwumi Ambode ti ìpínlẹ Eko, Ìbikunle Amosun ti ìpínlẹ Ogun, Raufu Aregbesola ti Ọsun àti Rotimi Akeredolu ti Ondo, ló bá gbogbo Musulumi jákèjádo orilẹ-èdè yìí àti káàkiri àgbáyé dáwọ ìdunnu, lóri ọdun iléya to wole dé. Wọn tun rọ àwọn ọmọ Nàìjíríà láti máse káárẹ nípa orilẹ-èdè yìí nitori ìgba ọtun ti dé , wọn wa rọ gbogbo ènìyàn láti túbọ máà gbádúra fún ìtẹsíwájú àti àláfíà Nàìjíríà. Buhari padà sí Nàìjírìa láti ìlú London Ninu iroyin ẹwẹ, Aarẹ Muhammadu Buhari pada sorilẹede Naijiria lẹyin isinmi ọjọ mẹwa nilu London. Ọkọ baalu ile iṣẹ Aarẹ to gbe Buhari de balẹ si papakọ-ofurufu Nnamdi Azikiwe lalẹ ọjọ Satide lAbuja. Wamu wamu lawọn ẹṣọ ologun duro bi awọn alabasiṣẹ pọ Aarẹ ti n kii kaabọ ni papapapakọ-ofurufu lAbuja. Àwọn iròyin tì ẹ leè ní ìfẹ síí: Bi ẹ ba gbagbe, ọjọ kẹta Oṣu kẹjọ yii ni Aarẹ Buhari rinrinajọ lọ si ilu London fun isinmi ranpẹ. Igbakeji Aarẹ Yemi Osinbajo lo dele fun Aarẹ Buhari nigba ti o wa nilu London. : Ààrẹ Muhammadu Buhari ti rọ àwọn ọmọ Nàìjíríà láti dìde nínú ìṣòkan ati ìfọwọsowọpọ, kí wọn si yàgò fún ìwà ẹlẹyàmẹya àti ìmọ tara ẹni níkan, kí orílẹ-èdè yìí báa lè d èbúté ògo. 